title: 2007/479/ЕО: Решение на Комисията от 25 юни 2007 година за съответствието със законодателството на Общността на мерките, предприети от Белгия съгласно член 3а, параграф 1 от Директива 89/552/ЕИО на Съвета относно координирането на някои разпоредби, формулирани в действащи закони, подзаконови и административни актове на държавите-членки, отнасящи се до упражняване на телевизионна дейност

text:
               10.7.2007

               BG

               Официален вестник на Европейския съюз

               L 180/24

      РЕШЕНИЕ НА КОМИСИЯТА

   от 25 юни 2007 година
   за съответствието със законодателството на Общността на мерките, предприети от Белгия съгласно член 3а, параграф 1 от Директива 89/552/ЕИО на Съвета относно координирането на някои разпоредби, формулирани в действащи закони, подзаконови и административни актове на държавите-членки, отнасящи се до упражняване на телевизионна дейност
   (2007/479/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като взе предвид Директивата на Съвета 89/552/ЕИО относно координирането на някои разпоредби, формулирани в действащи закони, подзаконови и административни актове на държавите-членки, отнасящи се до упражняване на телевизионна дейност (1) и по-специално член 3а, параграф 2 от нея,
   Като взе предвид мнението на Комитета, учреден съгласно член 23а от Директива 89/552/ЕИО,
   като има предвид, че:

               (1)

               С писмото си от 10 декември 2003 г. Белгия нотифицира Комисията за мерките, които ще бъдат предприети съгласно член 3а, параграф 1 от Директива 89/552/ЕИО.

               (2)

               Комисията провери, в рамките на три месеца след нотификацията, дали тези мерки съответстват със законодателството на Общността, по-специално по отношение на пропорционалността на мерките и прозрачността на националната процедура за консултация.

               (3)

               При проверката Комисията взе предвид наличните данни за белгийското медийно пространство.

               (4)

               Списъкът от събития с голяма обществена значимост, включен в белгийските мерки, беше съставен ясно и прозрачно и в Белгия бяха започнати широки консултации.

               (5)

               Комисията беше удовлетворена, че събитията, включени в белгийските мерки, покриваха поне два от следните критерии, считани за надеждни показатели за значимостта на събития за обществото: i) специален общ отзвук в рамките на държавата-членка, а не само значимост за онези, които обикновено следят въпросната спортна или друга дейност; ii) общопризната, особена културна значимост за населението на държавата-членка, по-специално като катализатор на културна идентичност; iii) участие във въпросното събитие на национален отбор в контекста на състезание или турнир с международна значимост; и iv) факта, че събитието традиционно е било излъчвано по обществена телевизия и е привличало огромна телевизионна аудитория.

               (6)

               Значителен брой събития, изброени в белгийските мерки, включително летните и зимни олимпийски игри, както и финалите на турнирите за Световната купа и от Европейското първенство по футбол (мъже), попадат в категорията на събитията, за които традиционно се счита, че са с голяма обществена значимост, както изрично се споменава в съображение 18 на Директива 97/36/ЕО. Тези събития имат специален общ отзвук в Белгия, тъй като са особено популярни за широката общественост, не само за онези, които обикновено следят спортните състезания.

               (7)

               Като се вземе предвид, че финалът за Купата на Белгия по футбол (мъже) обикновено изправя един срещу друг двата най-добри белгийски отбора и накрая се връчва трофей (Купата), той е популярен не само сред тези, които обикновено следят спортните събития, а сред много по-широк кръг от хора и следователно има специален общ отзвук в Белгия.

               (8)

               Изброените футболни събития, в които участва националният отбор, имат специален общ отзвук в Белгия и се създава удобна възможност за белгийските отбори да рекламират белгийския футбол на международно ниво.

               (9)

               Финалът и полуфиналите на Шампионската лига и за Купата на УЕФА имат специален общ отзвук в Белгия, като се има предвид популярността на футбола в Белгия и престижа на такива мачове, които се следят от широката общественост и не само от тези, които обикновено следят спортните събития.

               (10)

               Колоезденето на шосе е популярен спорт в Белгия. Част от Обиколката на Франция (мъже), най-значимото колоездачно събитие в света, се провежда в Белгия. Първенството на Белгия по колоездене на шосе (мъже) има специален общ отзвук в Белгия, защото затваря цикъла на сезона за професионалните колоездачи, който се следи от обществеността и белгийските медии. Другите събития от колоездене от списъка имат специален общ отзвук в Белгия, като се има предвид обичайният успех на участниците от Белгия на международно ниво. Изброените международни събития по колоездене, които се провеждат в Белгия, също осигуряват възможност да се рекламира Белгия като държава.

               (11)

               „Мемориал Иво Ван Дам“, етап от Златната лига, има специален общ отзвук в Белгия, като се има предвид, че той е лекоатлетическо събитие от високо международно ниво, провеждано в Белгия в памет на известен белгийски атлет и съчетава спорт и музика, така че е много популярен сред обществеността.

               (12)

               Изброените етапи от Световните първенства по лека атлетика, в които участват белгийски спортисти, имат специален общ отзвук в Белгия, тъй като представляват възможност за белгийските лекоатлети да се състезават на международно ниво.

               (13)

               Белгийската „Гранд При Формула 1“ има специален общ отзвук, тъй като рекламира особено красива белгийска писта, обект на особена национална гордост.

               (14)

               Изброените тенис мачове, в които участват национални играчи или отбори имат специален общ отзвук в Белгия с оглед на успеха на белгийските тенис-играчи на международно ниво.

               (15)

               Финалът на музикалния конкурс „Кралица Елизабет“ има особено културно значение като катализатор на национална културна идентичност, поради важния принос на кралица Елизабет и съпруга ѝ крал Алберт към белгийската история и извънредно високото качество и световна значимост на това културно събитие.

               (16)

               Вписаните събития, включително онези, които се считат за цяло, а не за серия от индивидуални събития, традиционно са били излъчвани по обществена телевизия и са привличали огромна телевизионна аудитория. В случаите, когато няма специфични данни за гледаемостта (финален турнир на Европейския шампионат по футбол), включването на събитието се оправдава по-нататък с общопризнатата, особена културна значимост за населението на Белгия, като се вземе предвид важния му принос за разбирателството между народите, както и важността на футбола за белгийската общественост като цяло и за националната гордост, тъй като се осигурява удобен случай за най-добрите белгийски спортисти да постигнат успех в това важно международно състезание.

               (17)

               Белгийските мерки изглеждат съразмерни за оправдаване на дерогацията от основната свобода според Договора за ЕС за осигуряване на услуги на основа на извънредна причина за обществен интерес, тоест да се осигури широк достъп на обществеността до излъчвания с голяма обществена значимост.

               (18)

               Белгийските мерки са съвместими с правилата на ЕО за конкуренцията в това, че определянето на квалифицирани оператори за излъчването на събитията от списъка се основава върху обективни критерии, които позволяват действителна и възможна конкуренция за придобиване на правата за излъчване на тези събития. В допълнение броят на събитията в списъка не е непропорционален, така че да наруши конкуренцията по-нататък на пазара за обществена телевизия и платена телевизия.

               (19)

               След съобщение от Комисията на останалите държави-членки за белгийските мерки и консултация с Комитета, учреден съгласно член 23a от Директива 89/552/ЕИО, Генералният директор за Образование и култура информира Белгия с писмо от 7 април 2004 г., че Европейската комисия няма намерение да се противопостави на нотифицираните мерки.

               (20)

               Белгийските мерки бяха приети във фламандската общност на 28 май 2004 г. и във френската общност на 8 юни 2004 г.

               (21)

               Тези мерки бяха публикувани в Серия „С“ на Официален вестник на Европейския съюз
                   (2) в съответствие с член 3a, параграф 2 от Директива 89/552/EИО.

               (22)

               От решението на Съда на първа инстанция на Европейските общности в случай T-33/01, Infront WM срещу Комисията следва, че заявлението, че мерките, предприети съгласно член 3a, параграф 1 на Директива 89/552/EИО, съответстват със законодателството на Общността, съставляват решение по смисъла на член 249 от Договора за ЕО, което следователно трябва да бъде прието от Комисията. Необходимо е съответно това Решение да заяви, че мерките, нотифицирани от Белгия, съответстват със законодателството на Общността. Мерките в окончателния си вариант, предприети от Белгия и посочени в приложението към това решение, следва да бъдат публикувани в Официалния вестник в съгласие с член 3a, параграф 2 от Директива 89/552/EИО,

         РЕШИ:
   Член 1
   Мерките съгласно член 3a, параграф 1 от Директива 89/552/EИО, нотифицирани от Белгия на Комисията на 10 декември 2003 г., публикувани в
         Oфициален вестник на Европейския съюз C 158 от 29 юни 2005 г., са в съответствие със законодателството на Общността.
   Член 2
   Мерките в окончателния си вариант, предприети от Белгия и посочени в приложението към това решение, се публикуват в Официалния вестник в съгласие с член 3a, параграф 2 от Директива 89/552/EИО.

      Съставено в Брюксел на 25 юни 2007 година.

            За Комисията

         Viviane REDING

            Член на Комисията

      (1)  OВ L 298, 17.10.1989 г., стр. 23. Директива, изменена с Директива 97/36/ЕО на Европейския парламент и на Съвета (OВ L 202, 30.7.1997 г., стp. 60).

      (2)  ОВ С 158, 29.6.2005 г., стр. 13.

      ПРИЛОЖЕНИЕ
      Публикация в съответствие с член 3а, параграф 2 от Директива 89/552/ЕИО на Съвета относно координирането на някои разпоредби, формулирани в действащи закони, подзаконови и административни актове на държавите-членки, отнасящи се до упражняване на телевизионна дейност
      Мерките, предприети от Белгия, които да бъдат публикувани съгласно член 3a, параграф 2 от Директива 89/552/EИО, са изложени в следните извадки от документи, приети респективно от фламандската и френската общности и публикувани в Moniteur Belge: за френската общност, в декрета от 27 февруари 2003 г. за излъчването (MB № 137, 17.4.2003 г.) и Наредбата от 8 юни 2004 г. (MB № 318, 6.9.2004 г.);

                  —

                  за фламандската общност, в декрета от 25 януари 1995 г. за излъчването (DCFL № 1995-01-25/38) и Наредбата от 28 май 2004 г. (MB № 295, 19.8.2004 г.);

            В споразумението, сключено на 28 ноември 2003 г. между френската и фламандската общности фигурира консолидиран списък на събитията от голяма значимост за Белгия.
      ФРЕНСКА ОБЩНОСТ

         „1.   Декрет за излъчването
         […]
         Член 4 § 1
         След консултация със Съвета за аудиовизуални медии (САМ) правителството може да приеме списък със събития, които се считат за събития със значителна важност за обществеността на френската общност. Тези събития може да не са обект на упражняването на изключителни права от страна на телевизиите-оператори или от националната телевизия (RTBF), така че да лишават голяма част от обществеността в тази общност от достъп до тези събития посредством телевизионна услуга със свободен достъп.
         Правителството ще определи дали събитията трябва да се излъчват пряко, отложено, изцяло или с откъси.
         Член 4 § 2
         За събитие със значителна важност за обществеността на френската общност се счита събитие, което удовлетворява поне два от следните критерия:

                     1.

                     събитието е особено популярно най-вече сред обществеността на френската общност, а не само сред тези, които следят обикновено подобни събития;

                     2.

                     събитието има културна значимост, която е всеобщо призната от обществеността на френската общност и е част от културната идентичност на тази общност;

                     3.

                     във въпросното събитие, в контекста на състезание или турнир с международна значимост, участва белгийски гражданин или отбор;

                     4.

                     събитието традиционно е било излъчвано по програма на телевизионна услуга със свободен достъп във френската общност и привлича широка публика.

               След консултации със САМ правителството може да приеме процедури, с които гореспоменатите събития да станат достъпни.
         Член 4 § 3
         Телевизионна услуга се счита за услуга със „свободен достъп“, ако излъчва на френски език и може да се приема от 90 % от домакинствата, които разполагат с оборудване за телевизионен прием, разположени във френскоговорящия регион на двуезичния регион Брюксел-Столичен. Извън техническите разходи, получаването на тази услуга не може да е обект на някакво друго заплащане, освен абонаментната цена за основния кабелен пакет.
         Член 4 § 4
         Телевизиите-оператори и RTBF се въздържат от упражняване на каквито и да е изключителни права, които може да са придобили след 30 юли 1997 г., така че да лишат огромна част от обществеността на държава-членка на Европейския съюз от достъп посредством телевизионна услуга със свободен достъп до събития от голяма значимост, чийто списък е публикуван в Официален вестник на Европейските общности.
         Те отговарят на специалните условия, постановени в момента на публикуването на гореспоменатите списъци, относно пряк или отложен достъп, изцяло или с откъси.
         2.   Наредба, посочваща събития от голяма важност и определяща процедурите за достъпността им
         Член 1
         В рамките на лимитите, изложени в тази наредба, достъпът от обществеността на френската общност ще бъде на живо, отложено, изцяло или с откъси, в съответствие с приложението към тази наредба.
         Член 2
         Услуга на телевизионно излъчване във френската общност, която възнамерява да упражнява изключителните права за излъчване, които притежава за събитие с голяма важност, трябва да го излъчва посредством телевизионна услуга със свободен достъп в съответствие с приложението към тази наредба.
         Член 3
         Телевизия-оператор, която е придобила права за предаване на живо и изцяло за дадено събитие може въпреки това да отложи излъчването на това събитие посредством телевизионна услуга със свободен достъп в следните случаи:

                     —

                     ако събитието се провежда между полунощ и 8 ч. сутринта белгийско време;

                     —

                     ако събитието съвпада с програмата на новините или информационни предавания, които се излъчват обикновено по телевизията по същото време;

                     —

                     ако събитието съдържа няколко елемента, които се случват едновременно.

               Член 4
         Тази наредба не поражда никакво задължение за излъчване за ръководството на RTBF или за услугите за телевизионно излъчване на френската общност.
         Член 5
         За изпълнението на тази наредба отговаря министърът на аудиовизуалните медии.

            Брюксел, 8 юни 2004 г.

                  За правителството на Френската общност

                  Министърът на аудиовизуалните медии

               O. CHASTEL

         3.   Приложение към наредбата
         Списък на събитията и категориите на събитията от голяма важност и договорености за свободен достъп на обществеността до тях:

                     Летни и Зимни олимпийски игри, на живо и с откъси;

                     Финал за Купата на Белгия по футбол (мъже), на живо и изцяло;

                     Всички мачове на футболния отбор на Белгия-мъже, на живо и изцяло;

                     Финален турнир за Световната купа по футбол (мъже), на живо и изцяло;

                     Европейско първенство по футбол, финален турнир (мъже), на живо и изцяло;

                     Шампионска лига по футбол, мачове с участие на белгийски клубове, на живо и изцяло;

                     Купа на УЕФА по футбол, мачове с участие на белгийски клубове, на живо и изцяло;

                     Обиколка на Франция по колоездене, мъже, професионалисти, на живо и с откъси;

                     Лиеж-Бастон-Лиеж, на живо и с откъси;

                     Amstel Gold Race, на живо и с откъси;

                     Обиколка на Фландрия, на живо и с откъси;

                     Париж-Рубе, на живо и с откъси;

                     Милано-Сан Ремо, на живо и с откъси;

                     Шампионати на Белгия по шосейно колоездене, професионалисти (мъже), на живо и с откъси;

                     Световни шампионати по шосейно колоездене, професионалисти (мъже), на живо и с откъси;

                     „Мемориал Иво Ван Дам“, на живо и изцяло;

                     Белгийска „Гранд При Формула 1“, на живо и изцяло;

                     Следните турнири по тенис от „Големия шлем“: „Ролан Гарос“ и „Уимбълдън“, четвъртфинали, полуфинали и финали при участие на белгийски спортист, на живо и изцяло;

                     Купа „Дейвис“ и „Фед Къп“, четвъртфинали, полуфинали и финали при участие на белгийски спортист, на живо и изцяло;

                     Финалът на музикалния конкурс „Кралица Елизабет“, на живо и изцяло;

                     „La Flèche wallonne“ (колоездене), на живо и с откъси;

                     Световни първенства по лека атлетика, в които участват белгийски спортисти, на живо и изцяло;

               Да се добави към наредбата от 8 юни 2004 година.

                  Министърът на аудиовизуалните медии

               O. CHASTEL“

      ФЛАМАНДСКА ОБЩНОСТ

         „1.   Декрет от „25 януари 1995 г.“
         Член 76 § 1
         Фламандското правителство съставя списък със събития, считани за събития с голяма значимост за обществеността и които, поради това, може да не бъдат излъчвани с изключителни права, така че голяма част от обществеността на фламандската общност няма да може да ги наблюдава на живо или отложено по обществена телевизия.
         Фламандското правителство решава дали тези събития се излъчват с цяло или частично отразяване на живо или, ако е необходимо или подходящо по обективни причини в общ интерес, с цяло или частично отложено отразяване.
         Член 76 § 2
         Предприятия-телевизионни оператори от фламандската общност или признати от нея не могат да упражняват придобити по този начин изключителни права, така че огромна част от обществеността на държава-членка на Европейския съюз да не е в състояние да гледа събитията, посочени от тази държава-членка изцяло или частично на живо, или, ако е необходимо или подходящо по обективни причини в общ интерес, с цяло или частично отложено отразяване, както е определила тази държава-членка.
         2.   Наредба на фламандското правителство, постановяваща списъка със събития от голяма значимост за обществото […]
         Като се вземе предвид, че дадено събитие може да се сметне за събитие от голяма значимост, ако се изпълнени две от следните условия:

                     1.

                     събитието има голяма местна стойност и привлича значителен обществен интерес;

                     2.

                     събитието се провежда в контекста на важно международно състезание или е състезание, в което националният отбор, белгийски клубен отбор или един или повече белгийски спортисти участват;

                     3.

                     събитието е във важна спортна дисциплина и представлява важна културна придобивка за фламандската общност;

                     4.

                     събитието традиционно е излъчвано по обществена телевизия и има висок зрителски рейтинг за категорията си.

               […]
         Член 1 § 1
         Следните събития се считат за събития с голяма значимост за обществото:

                     1.

                     Летни олимпийски игри;

                     2.

                     Футбол (мъже): всички мачове с участието на националния отбор и целият финален кръг на Световната купа и мачовете от Европейското първенство;

                     3.

                     Шампионската лига и Купата на УЕФА:

                                 —

                                 мачове, в които играе белгийски клуб;

                                 —

                                 полуфинали и финали;

                     4.

                     Финал за Купата на Белгия по футбол (мъже);

                     5.

                     Колоездене:

                                 Обиколката на Франция за елитни колоездачи (мъже): всички етапи;

                                 следните пробези за Световната купа: Милано-Сан Ремо, Обиколката на Фландрия, Париж-Рубе, Лиеж-Бастон-Лиеж, Amstel Gold Race, Париж-Тур и Обиколката на Ломбардия.

                                 Първенството на Белгия и Световното първенство за елитни колоездачи (мъже).

                     6.

                     Велокрос: Първенствата на Белгия и Световните първенства за елитни колоездачи (мъже).

                     7.

                     Тенис:

                                 Турнирите от „Големия шлем“: всички мачове с белгийски спортисти от четвъртфиналите нататък и всички финали (поединично);

                                 Купата „Дейвис“ и „Фед Къп“: четвъртфинали, полуфинали и финали при участие на белгийски отбори.

                     8.

                     Белгийската „Гранд При Формула 1“.

                     9.

                     Атлетика: „Мемориал Ван Дам“.

                     10.

                     Музикалния конкурс „Кралица Елизабет“.

               Член 1 § 2
         Събитията под номера 2, 3, 4, 6, 7, 8, 9 и 10 от списъка се предоставят чрез предаване изцяло на живо.
         Събитията под номера 1 и 5 са предоставят чрез частично предаване на живо.
         Член 2
         Изключителните права над събитията, споменати в член 1 § 1 не може да се упражняват, така че да лишават огромна част от населението от проследяване на тези събития по обществена телевизия.
         Счита се, че огромна част от населението на фламандската общност е в състояние да проследи събитие от голяма значимост за обществото по обществена телевизия, когато събитието се излъчва по телевизия, предаваща на нидерландски език и може да се получава от поне 90 % от населението без никакво заплащане освен абонаментната цена за разпространение на телевизионен сигнал.
         Член 3 § 1
         Телевизии, които не отговарят на изискванията на член 2 и които придобиват изключителни права за предаване в говорещия нидерландски регион и в двуезичния регион Брюксел-Столичен за събитията, споменати в член 1 § 1 не могат да упражняват тези права, освен ако не са в състояние да гарантират, на базата на сключени договори, че огромна част от населението няма да бъде възпрепятствана да проследи тези събития по обществена телевизия, както е постановено в членове 1 § 2 и 2.
         Член 3 § 2
         Телевизии, които притежават изключителни права за предаване, могат да предоставят под-лицензи на разумни пазарни цени и в рамките на време, което е предмет на споразумение с телевизиите, на телевизии, които изпълняват изискванията на член 2.
         Член 3 § 3
         Ако никоя телевизия не изяви желание да придобие под-лицензи при тези условия, въпросната телевизия може, посредством дерогация от член 2 и член 3 § 1, да използва придобитите права за предаване.
         Член 4
         Фламандският министър, отговарящ за медийната политика, отговаря за изпълнението на тази наредба.

            Брюксел, 28 май 2004 г.

                  Министър-председателят на фламандското правителство

               B. SOMERS

                  Министърът на благоустройството, медиите и спорта на Фландрия

               M. KEULEN“

      Консолидиран списък на събитията от голяма значимост за Белгия

                  1.

                  Летни олимпийски игри
                  Фламандска общност: на живо и с откъси
                  Френска общност: на живо и с откъси

                  2.

                  Финал за Купата на Белгия по футбол (мъже)
                  Фламандска общност: на живо и изцяло
                  Френска общност: на живо и изцяло

                  3.

                  Всички мачове с участието на белгийския национален футболен отбор
                  Фламандска общност: на живо и изцяло
                  Френска общност: на живо и изцяло

                  4.

                  Финален турнир за Световната купа по футбол (мъже)
                  Фламандска общност: на живо и изцяло
                  Френска общност: на живо и изцяло

                  5.

                  Европейско първенство по футбол, финален кръг (мъже)
                  Фламандска общност: на живо и изцяло
                  Френска общност: на живо и изцяло

                  6.

                  Шампионска лига, мачове с участие на белгийски клубове
                  Фламандска общност: на живо и изцяло
                  Френска общност: на живо и изцяло

                  7.

                  Купа на УЕФА, мачове с участие на белгийски клубове
                  Фламандска общност: на живо и изцяло
                  Френска общност: на живо и изцяло

                  8.

                  Обиколка на Франция, мъже, професионалисти
                  Фламандска общност: на живо и с откъси
                  Френска общност: на живо и с откъси

                  9.

                  Лиеж-Бастон-Лиеж
                  Фламандска общност: на живо и с откъси
                  Френска общност: на живо и с откъси

                  10.

                  Amstel Gold Race
                  Фламандска общност: на живо и с откъси
                  Френска общност: на живо и с откъси

                  11.

                  Обиколка на Фландрия
                  Фламандска общност: на живо и с откъси
                  Френска общност: на живо и с откъси

                  12.

                  Париж-Рубе
                  Фламандска общност: на живо и с откъси
                  Френска общност: на живо и с откъси

                  13.

                  Милано-Сан Ремо
                  Фламандска общност: на живо и с откъси
                  Френска общност: на живо и с откъси

                  14.

                  Шампионати на Белгия по шосейно колоездене, професионалисти (мъже)
                  Фламандска общност: на живо и с откъси
                  Френска общност: на живо и с откъси

                  15.

                  Световни шампионати по шосейно колоездене, професионалисти (мъже)
                  Фламандска общност: на живо и с откъси
                  Френска общност: на живо и с откъси

                  16.

                  „Мемориал Иво Ван Дам“.
                  Фламандска общност: на живо и изцяло
                  Френска общност: на живо и изцяло

                  17.

                  Белгийска „Гранд При Формула 1“
                  Фламандска общност: на живо и изцяло
                  Френска общност: на живо и изцяло

                  18.

                  Следните турнири по тенис от „Големия шлем“: „Ролан Гарос“ и „Уимбълдън“, четвъртфинали, полуфинали и финали при участие на белгийски спортист
                  Фламандска общност: на живо и изцяло
                  Френска общност: на живо и изцяло

                  19.

                  Купата „Дейвис“ и „Фед Къп“, четвъртфинали, полуфинали и финали при участие на белгийския отбор
                  Фламандска общност: на живо и изцяло
                  Френска общност: на живо и изцяло

                  20.

                  Финалът на музикалния конкурс „Кралица Елизабет“
                  Фламандска общност: на живо и изцяло
                  Френска общност: на живо и изцяло

            Събития от френския списък

                  1.

                  „La Flèche wallonne“ (колоездене) (на живо и с откъси);

                  2.

                  Зимни олимпийски игри (на живо и с откъси);

                  3.

                  Световни първенства по лека атлетика, в които участват белгийски спортисти, на живо и изцяло.

            Събития от фламандския списък

                  1.

                  Шампионска лига: финали и полуфинали, на живо и изцяло.

                  2.

                  Купа на УЕФА: финали и полуфинали, на живо и изцяло.

                  3.

                  Колоездене, Париж-Тур и Обиколка на Ломбардия: на живо и с откъси.

                  4.

                  Белгийските и Световните шампионати по велокрос, мъже, професионалисти: на живо и изцяло.

                  5.

                  Следните турнири по тенис от „Големия шлем“: Открити първенства на Австралия и САЩ, четвъртфинали, полуфинали и финали при участие на белгийски спортист, на живо и изцяло.


title: Решение на Съвета от 9 декември 1975 година за приемане на препоръката на Съвета за митническо сътрудничество от 1 януари 1975 година, която цели да позволи статистическите данни за международната търговия, събрани на базата на Брюкселската номенклатура, да бъдат изразени в съответствие с втората ревизия на Стандартната международна търговска класификация

text:
Важна правна забележка

|

31975D0767

Официален вестник n° L 321 , 12/12/1975 стр. 0027 - 0027 специално финландско издание: глава 2 том 2 стр. 0055  специално гръцко издание: глава 02 том 2 стр. 0116  специално шведско издание: глава 2 том 2 стр. 0055  специално испанско издание: глава 16 том 1 стр. 0057  специално португалско издание глава 16 том 1 стр. 0057  специално чешко издание глава 02 том 01 стр. 37  - 37 специално испанско издание глава 02 том 01 стр. 37  - 37 специално унгарско издание глава 02 том 01 стр. 37  - 37 специално литвийско издание глава 02 том 01 стр. 37  - 37 LV.ES глава 02 том 01 стр. 37  - 37 MT.ES глава 02 том 01 стр. 37  - 37 PL.ES глава 02 том 01 стр. 37  - 37 SK.ES глава 02 том 01 стр. 37  - 37 специално словенско издание глава 02 том 01 стр. 37  - 37

		19751209Решение на Съветаот 9 декември 1975 годиназа приемане на препоръката на Съвета за митническо сътрудничество от 1 януари 1975 година, която цели да позволи статистическите данни за международната търговия, събрани на базата на Брюкселската номенклатура, да бъдат изразени в съответствие с втората ревизия на Стандартната международна търговска класификация(75/767/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията,като взе предвид становището на Европейския парламент [1],като има предвид, че държавите-членки са договарящи се страни по Конвенцията от 15 декември 1950 г. по номенклатурата за класиране на стоките в митническите тарифи (Брюкселска номенклатура);като има предвид, че те също така са приели препоръката на Съвета за митническо сътрудничество от 8 декември 1960 г. за отношението между Брюкселската номенклатура и ревизираната Стандартната международна търговска класификация, приета през 1960 г. от Икономическия и социален съвет на Организацията на обединените нации; като има предвид, че статистиката, свързана с външната търговия на Общността и с търговията между държавите-членки, следователно, трябва да следва Брюкселската номенклатура в нейната настояща или бъдеща версия, така че статистическите данни, свързани с външната търговия на Общността и с търговията между държавите-членки, да могат да бъдат предоставяни на базата на тези две международни номенклатури;като има предвид, че на своята сесия през октомври 1974 г., статистическата комисия на Икономическия и социален съвет на Организацията на обединените нации прие втора версия на упоменатата класификация;като има предвид, че на 1 януари 1975 г. Съветът за митническо сътрудничество отправи препоръка, към своите държави-членки и към митническите и икономически съюзи, създадени от някои от тях, за включване в митническите им тарифи или в техните статистически номенклатури на подпозициите, изброени в приложението към упоменатата препоръка или поне да предприемат необходимите мерки, за да създадат възможност за предаване на статистически данни на заинтересованите органи на Обединените нации на базата на тези подпозиции,РЕШИ:Член единственОт името на Общността се приема препоръката на Съвета за митническо сътрудничество от 1 януари 1975 г., която цели да позволи статистическите данни за международната търговия, събрани на базата на Брюкселската номенклатура, да бъдат изразени в съответствие с втората ревизия на стандартната международна търговска класификация, като нейното прилагане се планира за 1 януари 1978 г.Комисията информира генералния секретар на Съвета за митническо сътрудничество за това приемане.Съставено в Брюксел на 9 декември 1975 година.За СъветаПредседателM. Rumor[1] ОВ C 280, 8.12.1975 г., стр. 69.--------------------------------------------------


title: Решение 2012/255/ОВППС на Съвета от 14 май 2012 година за изменение на Решение 2011/427/ОВППС за удължаване на мандата на специалния представител на Европейския съюз в Афганистан

text:
               15.5.2012

               BG

               Официален вестник на Европейския съюз

               L 126/8

         РЕШЕНИЕ 2012/255/ОВППС НА СЪВЕТА
   от 14 май 2012 година
   за изменение на Решение 2011/427/ОВППС за удължаване на мандата на специалния представител на Европейския съюз в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 март 2010 г. Съветът прие Решение 2010/168/ОВППС (1) за назначаване на г-н Vygaudas USACKAS за специален представител на Европейския съюз (СПЕС) в Афганистан.

               (2)

               На 18 юли 2011 г. Съветът прие Решение 2011/427/ОВППС (2) за удължаване на мандата на СПЕС до 30 юни 2012 г. Референтната финансова сума, предоставена за покриване на разходите, свързани с мандата на СПЕС към тази дата, беше определена на 3 560 000 EUR. Тази референтна финансова сума следва да се увеличи, за да се вземат предвид допълнителните оперативни нужди на СПЕС.

               (3)

               Решение 2011/427/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 5, параграф 1 от Решение 2011/427/ОВППС се заменя със следното:

      „1.   Референтната финансова сума, предназначена за покриване на разходите, свързани с мандата на СПЕС в периода от 1 септември 2011 г. до 30 юни 2012 г., е в размер на 3 860 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 14 май 2012 година.

            За Съвета

            Председател

         C. ASHTON

      (1)  ОВ L 75, 23.3.2010 г., стр. 22.

      (2)  ОВ L 188, 19.7.2011 г., стр. 34.


title: Решение № E3 от 19 октомври 2011 година относно преходния период, посочен в член 95 от Регламент (ЕО) № 987/2009 на Европейския парламент и на Съвета  текст от значение за ЕИП и за Споразумението между ЕО и Швейцария

text:
               14.1.2012

               BG

               Официален вестник на Европейския съюз

               C 12/6

         РЕШЕНИЕ № E3
   от 19 октомври 2011 година
   относно преходния период, посочен в член 95 от Регламент (ЕО) № 987/2009 на Европейския парламент и на Съвета
   (текст от значение за ЕИП и за Споразумението между ЕО и Швейцария)
   2012/C 12/03
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква г) от Регламент (ЕО) № 883/2004 за координация на системите за социална сигурност (1), съгласно който Административната комисия насърчава в максимална степен употребата на нови технологии, в частност чрез модернизиране на процедурите за обмен на информация и адаптиране на информационния поток между институциите за целите на обмена чрез електронни средства, отчитайки развитието на обработката на данни във всяка държава-членка,
   като взе предвид член 4 от Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (2), съгласно който Административната комисия е упълномощена да определя структурата, съдържанието, формата и подробните способи за обмен на документите и структурираните електронни документи и да определя практическите условия и ред за изпращането на информация, документи или решения по електронен път до заинтересованото лице,
   като взе предвид член 95, параграф 1, първа алинея от Регламент (ЕО) № 987/2009 относно преходния период, съгласно която всяка държава-членка може да се ползва от преходен период за обмен на данни по електронен път и тези преходни периоди не надвишават 24 месеца от датата на влизане в сила на регламента по прилагане,
   като взе предвид член 95, параграф 1, втора алинея от Регламент (ЕО) № 987/2009, съгласно която Административната комисия може да постигне съгласие за подходящо удължаване на тези периоди, ако предоставянето на необходимата общностна инфраструктура (системата за електронен обмен на данни за социална сигурност — EESSI) се забави значително спрямо влизането в сила на регламента по прилагане,
   в съответствие с условията, определени в член 71, параграф 2, втора алинея от Регламент (ЕО) № 883/2004,
   като има предвид, че:

               (1)

               С член 95 от Регламент (ЕО) № 987/2009 се предвижда преходен период от 24 месеца след датата на влизане в сила на същия регламент, за да се позволи на държавите-членки да изградят и интегрират необходимата национална инфраструктура за обмена на данни по електронен път.

               (2)

               С член 95 от Регламент (ЕО) № 987/2009 се упълномощава Административната комисия да постигне съгласие за удължаване на преходния период в държавите-членки, ако предоставянето на общностната инфраструктура значително се забави.

               (3)

               Административната комисия извърши обща оценка на състоянието на проекта, както на равнище на ЕС, така и на национални равнища, на основание на анализа от Европейската комисия и от управителния комитет на проекта EESSI.

               (4)

               Съгласно тази оценка се счита за необходимо да се удължи преходният период, за да се гарантира ефективното изграждане на системата EESSI, като се отчита напредъкът на подготвителните дейности както на равнище на ЕС, така и на национални равнища, но същевременно се има предвид, че е в интерес на всички страни срокът на това удължаване да бъде ограничен.

               (5)

               Предвид техническата сложност на проекта и с оглед на различните възможни решения за изпълнение, всяко от което е с различен срок, Административната комисия счита за подходящо да удължи преходния период с 24 месеца в допълнение към периода, посочен в член 95, параграф 1 от Регламент (ЕО) № 987/2009.

               (6)

               Административната комисия обаче насърчава държавите-членки да започнат обмена на електронни данни колкото е възможно по-скоро, без забавяне, за да ограничат в максимална степен периода на успореден хартиен и електронен обмен, в съответствие с междинните основни етапи, които ще определи Административната комисия въз основа на предложение от управителния комитет на проекта EESSI.

               (7)

               Административната комисия призовава управителния комитет на проекта EESSI да въведе подходящи инструменти за наблюдение, да предложи междинни основни етапи и да наблюдава отблизо напредъка на изграждането на EESSI във всяка държава-членка по време на удължения период.

               (8)

               В съответствие с член 95, параграф 1 от Регламент (ЕО) № 987/2009 Административната комисия може да преразгледа настоящото решение въз основа на цялостното планиране и анализа от управителния комитет на проекта EESSI.

               (9)

               Решение № E1 от 12 юни 2009 г. относно практическите условия и ред във връзка с преходния период за обмена на данни по електронен път, посочен в член 4 от Регламент (ЕО) № 987/2009 на Европейския парламент и на Съвета (3) ще продължи да се прилага mutatis mutandis по време на удължения период,

         РЕШИ:

               1.

               Преходните периоди, посочени в член 95, параграф 1 от Регламент (ЕО) № 987/2009, за пълния обмен на данни по електронен път от държавите-членки се удължават с 24 месеца до 30 април 2014 г.

               2.

               Настоящото решение се публикува в Официален вестник на Европейския съюз. То се прилага от първия ден на месеца след публикуването му в Официален вестник на Европейския съюз.

            Председател на Административната комисия

         Elżbieta ROŻEK

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  ОВ C 106, 24.4.2010 г., стр. 9.